stanford-oval/wikipedia huggingface dataset:
הטינה – דמויות
הטינה 2 > מישימה

מצב: חי.
גזע: בן אדם.
שחקן:
זן קאצ'יהרה (הטינה 1.5, הטינה 2).
מישימה הוא חברו של איסון שמתמחה בפולקלור היפני. בסרט הקצר "הטינה 1.5" איסון נעזר בשירותיו בחקירת בית משפחת סא'אקי ומישימה מרגיש שכוח אפל נצמד לתמונות בהן הבית מופיע ומזהיר את איסון. מישימה מופיע בסרט השני ובעזרתו איסון ואוברי לומדים על אמה של קיאקו. מישימה עצמו מעולם לא נכנס לבית ולכן לא נדבק בקללה.
דמותו של מישימה היא הדמות היחידה בסדרת הסרטים בעלת היכולת להרגיש אנרגיות רוחניות ומשהו לא כשורה בבית משפחת סא'אקי (בדומה לחלק מהדמויות מסרטי "ג'ו-און").
הטינה 3

בניגוד לשני הסרטים הקודמים, סרט זה הוא בעל עלילה ליניארית ומתמקד בקללה ששוכנת בבניין הדירות בשיקגו ובמאמצי הדמויות לסיים אותה אחת ולתמיד.
טאקאשי שימיזו לא ביים את הסרט הזה, אך כן כתב לו את התסריט והפיק אותו (ביחד עם סם ריימי). סרט זה הוא בעל עלילה מקורית וכמו קודמו, לא משמש עיבוד אמריקאי לסרט יפני קיים. למרות זאת, בדומה לסרט "ג'ו-און: הטינה 2", קיאקו נולדת מחדש בעזרת השתלטות על גוף חי (בסרט היפני היא משתלטת על עוברה של אישה הריונית, בעוד בסרט זה היא נכלאת בגופה של רוז).
הטינה 3 > ליסה

מצב: חיה.
גזע: בת אדם.
שחקנית:
ג'ואנה בריידי (הטינה 3).
ליסה היא אחותם של מקס ורוז והיא מתגוררת ביחד איתם בבניין הדירות שבשיקגו. ליסה היא בת זוגו של אנדי ובתחילת הסרט השניים מתכננים לעבור לניו יורק כדי שליסה תעבוד בתור דוגמנית ותעזור למקס ורוז מבחינה כלכלית. היא הכירה את המשפחות קימבל ופלמינג, אך לא את אליסון (כיוון שהאחרונה התגוררה ביפן). ליסה לומדת על מותו של ג'ק ועל הקללה השוררת בבניין דרך דוקטור סאליבן, שהייתה הפסיכיאטרית של ג'ק ומנאוקו, אחותה של קיאקו שעברה להתגורר בבניין במטרה לעצור את הקללה. במהלך הסרט ליסה נתקלת בטושיו ואפילו מותקפת על ידי קיאקו, אך שורדת. נאוקו מבקשת מליסה ורוז להשתתף בטקס גירוש שדים במטרה לנצח את הקללה, אך ליסה מסתייגת. אולם, לאחר שהיא מבינה שמקס מושפע מהקללה והפך לאגרסיבי, היא מחליטה לעזור. בסוף הסרט היא ורוז הן היחידות שנשארות בחיים, אך ללא ידיעתה, רוחה של קיאקו השתלטה על רוז.
הטינה 3 > רוז

מצב: חיה.
גזע: בת אדם.
שחקנית:
ג'יידי רוז הובסון (הטינה 3).
רוז היא אחותן הקטנה של ליסה ומקס וסובלת מאסתמה קשה. כמו אחיה ואחותה, גם היא מתגוררת בבניין הדירות בשיקגו. מצבה הגופני והאסתמה של רוז הולכים ומחמירים בגלל הקללה השרויה בבניין. היא נתקלת בטושיו וחושבת שהוא ילד חדש שעבר לגור בבניין מבלי לדעת בתחילה שהוא רוח רפאים. היא מסכימה ביחד עם ליסה להשתתף בטקס גירוש השדים שנאוקו יוזמת במטרה לסיים את הקללה. כדי להציל את אחותה (שמותקפת על ידי קיאקו) היא שותה את הדם של קיאקו וכך מסיימת את הקללה, אך בלא יודעין גורמת לרוחה של קיאקו להיכלא בגופה שלה.
הטינה 3 > דוקטור פרנסין סאליבן

מצב: מתה.
גזע: בת אדם.
שחקנית:
שוני סמית' (הטינה 3).
דוקטור פרנסין סאליבן היא הרופאה שהייתה המטפלת של ג'ק קימבל בבית החולים הפסיכיאטרי. בתחילת הסרט היא מסרבת להאמין לסיפורו של ג'ק אודות קיאקו והקללה וחושבת שהוא טראומתי בעקבות רצח משפחתו על ידי טריש (שנחשבה החשודה העיקרית ברצח והתאבדות), אולם היא משנה את דעתה לאחר שהיא רואה את גופתו המעוותת של ג'ק. היא פוגשת בליסה בבניין הדירות בזמן שהיא מסיירת בביתם של משפחת קימבל ומספרת לה אודות מותו של ג'ק והקללה. במהלך הסרט היא נהרגת על ידי קיאקו בבית החולים הפסיכיאטרי.
הטינה 3 > נאוקו קוואמטה

מצב: מתה.
גזע: בת אדם (לשעבר) / רוח נקמנית.
שחקנית:
אמי איקאטה (הטינה 3).
נאוקו קוואמטה היא אחותה הצעירה של קיאקו סא'אקי, בתה של נאקאגאווה קוואמטה ואשתו של דאיסוק. בילדותה היא הייתה מודעת לטקסי גירוש השדים של אמה ולמעורבות של קיאקו בהן וכעת בתור אישה בוגרת היא קוראת על הרציחות בבניין הדירות בשיקגו ומבינה שאחותה המנוחה מעורבת בהם. היא עוזבת את יפן ושוכרת דירה בבניין הדירות במטרה לסיים את הקללה. היא יוצרת קשר עם ליסה ומשכנעת אותה ואת רוז להשתתף בטקס גירוש שדים במטרה לסיים את הקללה, אך נהרגת במהלכו על ידי מקס (שרוחו של טאקאו שולטת עליו) והופכת לרוח נקמנית בעצמה, לאחר מכן הורגת את מקס כנקמה ובעקבות מותה נולדת קללה חדשה בבניין.
דמותה של נאוקו נוצרה כיוון שהאולפנים רצו ליצור אחות תאומה לקיאקו במהלך הפקת הסרט השני, אך טאקאשי שימיזו דחה את הרעיון ולכן הדמות נוצרה עבור הסרט השלישי.
הטינה 3 > מקס

מצב: מת.
גזע: בן אדם.
שחקן:
גיל מק'קיני (הטינה 3).
מקס הוא אחיהן הגדול של ליסה ורוז ומתגורר איתן בבניין הדירות שבשיקגו. מקס הוא אב הבית בבניין ובעקבות מותם ועזיבתם של רוב הדיירים, הוא מאוים בפיטורים על ידי הבוס שלו ולכן מנסה בכל כוחו להביא דיירים חדשים לבניין. בגלל הלחץ שהוא שרוי בו (עזיבתה המתכוננת של ליסה, מצבה הרפואי של רוז, האיום בפיטורים ומותה של גרטשן) רוחו של טאקאו משתלטת עליו וגורמת לו להפוך לאגרסיבי יותר ובעקבות כך הוא תוקף את הבוס שלו והורג את נאוקו לפני שהאחרונה מספיקה לסיים את טקס גירוש השדים. בסוף הסרט, הטקס הצליח ורוחו של טאקאו עוזבת את גופו, אך בגלל הרצח של נאוקו נוצרה קללה חדשה בבניין ורוחה של נאוקו הורגת את מקס. מקס הוא הדמות האחרונה שנהרגת בסרט וגופתו נמצאת בהמשך על ידי המשטרה.
הטינה 3 > אנדי

מצב: מת.
גזע: בן אדם.
שחקן:
בו מירצ'וף (הטינה 3).
אנדי הוא בן זוגה של ליסה ובתחילת הסרט השניים מתכננים לעזוב לניו יורק, אך בהמשך מחליטים להישאר. הוא לא מודע לקללה השוררת בבניין וחושב שכל האירועים קרו כתוצאה מרצח משפחת קימבל על ידי טריש והתאבדותה לאחר מכן. הוא מובל לאחת הדירות בבניין על ידי טושיו, שם הוא נהרג על ידי קיאקו ובהמשך ליסה מוצאת את גופתו.
הטינה 3 > גרטשן

מצב: מתה.
גזע: בת אדם.
שחקנית:
מרינה סירטיס (הטינה 3).
גרטשן היא ציירת המתגוררת בבניין הדירות בשיקגו ומשמשת כבייביסיטרית לרוז בזמן שליסה ומקס עסוקים. היא נהרגת על ידי קיאקו, שעוקרת את עיניה ומנתקת ממנה את הלסת התחתונה שלה (בדומה ליוקו) ומותה, שמזעזע את מקס גורם לרוחו של טאקאו להשתלט עליו.
הטינה 3 > ברנדה

מצב: מתה.
גזע: בת אדם.
שחקנית:
מיכאלה ננקובה (הטינה 3).
ברנדה היא בתה של רנה ובתחילת הסרט השתיים עוזבות את בניין הדירות בשיקגו לדירה אחרת עקב הטראומה של ברנדה ממות משפחת קימבל. בתחילת הסרט ברנדה איננה מדברת, ככל הנראה כתוצאה מהפרעת דחק פוסט-טראומטית שנגרמה לה על ידי הקללה. היא מוטבעת באמבטיה על ידי רוחו של טושיו ונגררת על ידו לעולם הרוחות.
הסיבה שהשחקנית מיכאלה ננקובה לא מדברת בסרט היא כיוון שהשחקנית אינה דוברת אנגלית.
הטינה 3 > רנה

מצב: לא ידוע.
גזע: בת אדם.
שחקנית:
לורה גיוש (הטינה 3).
רנה היא אמה של ברנדה ובתחילת הסרט השתיים עוזבות את בניין הדירות בשיקגו לדירה אחרת בעקבות רצח משפחת קימבל והטראומה שנגמרה לברנדה (בלי לדעת על הקללה). רנה מנסה לדובב את ברנדה בזמן ארוחת הערב וכשזה לא עובד היא ממלאת עבורה אמבטיה על מנת להרגיעה, אך ברנדה מוטבעת על ידי רוחו של טושיו ונעלמת. רנה שומעת את הרעש מחדר האמבטיה, אך לא מוצאת את ברנדה. מפני שגם היא קוללה, היא ככל הנראה מתה בהמשך על ידי הקללה.
הטינה 3 > מר פרסקי

מצב: מת.
גזע: בן אדם.
שחקן:
מייקל מק'קוי (הטינה 3).
מר פרסקי הוא בעל בניין הדירות בשיקגו והבוס של מקס. בעקבות הקללה, חלק מהדיירים נהרגו וחלק עזבו ולכן מר פרסקי לוחץ על מקס למצוא דיירים חדשים או שהוא יפטר אותו ויביא חברת ניהול לבניין. בתגובה לכך מקס (שנשלט על ידי רוחו של טאקאו) תוקף אותו. לאחר התקיפה, מר פרסקי נהרג על ידי טושיו ברכבו.
הטינה (2020)

הסרט הוא מעין "סיפור צדדי" שמתרחש במקביל לסרט הראשון והשני (2004–2006) וגם הוא בעל עלילה לא ליניארית. הסרט עוקב אחרי קללה חדשה שהחלה בעיירה קטנה בפנסילבניה.
הטינה (2020) > הבלשית מולדון

מצב: לא ידוע.
גזע: בת אדם.
שחקנית:
אנדראה רייסבורו (הטינה 2020).
הבלשית מולדון היא דמות הפרוטגוניסט הראשית בסרט ואמו של בורק. בתחילת הסרט (שנת 2006) השניים עוברים לעיירה ומלדון מצוותת לבלש גודמן. בעקבות מציאת גופתה של לורנה מודי, מולדון מתוודעת לבית משפחת לנדרס ולקללה ששוררת בו. בהמשך, היא נפגשת עם הבלש וילסון שמספר לה שהקללה בבית משפחת לנדרס החלה בבית משפחת סא'אקי שבו פיונה לנדרס עבדה בתור מטפלת. בעקבות הקללה מולדון נרדפת על ידי רוחות משפחת לנדרס ובסוף הסרט מנסה לשרוף את בית המשפחה, אך הדבר לא מנע מהקללה להסתיים ומולדון מותקפת על ידי רוחותיהן של פיונה ומלינדה. לא ידוע מה עלה בגורלה.
הטינה (2020) > הבלש גודמן

מצב: חי.
גזע: בן אדם.
שחקן:
דמיאן ביצ'יר (הטינה 2020).
הבלש גודמן הוא שוטר בעיירה ושותפו לשעבר של הבלש וילסון. בתחילת הסרט הוא מצוות לבלשית מולדון והשניים מגלים את גופתה של לורנה מודי ואת הקשר שלה לבית משפחת לנדרס, דבר המרתיע את גודמן והוא מספר למולדון על ההיסטוריה של הבית. גודמן הגיע ממשפחה נוצרית וסירב להיכנס לבית משפחת לנדרס בגלל "הרגשה רעה שהוא קיבל מהבית". שותפו לשעבר של גודמן, הבלש וילסון נכנס לבית ואיבד את שפיותו בגלל הקללה וניסה להתאבד, אירוע הגרם לגודמן לזנוח את התיק. לא ידוע מה קרה לו בסוף הסרט, אך ככל הנראה נשאר בחיים כיוון שמעולם לא נכנס לבית.
הטינה (2020) > פיונה לנדרס

מצב: מתה.
גזע: בת אדם (לשעבר) / רוח נקמנית.
שחקנית:
טרה ווסטווד (הטינה 2020).
פיונה לנדרס היא אם המשפחה ובתחילת הסרט (שנת 2004) עוזבת את עבודתה בתור המטפלת של אמה ויליאמס בבית משפחת סא'אקי בגלל "אירועים מפחידים שקרו בבית" (אירועי הסרט הראשון) וחוזרת לבית משפחתה בעיירה בפנסילבניה. בהגיעה לשם, מתברר שקללת משפחת סא'אקי עקבה אחריה והיא רוצחת את בעלה סם ובתה מלינדה ולאחר מכן מתאבדת. בעקבות הרצח, קללה נולדת בבית משפחת לנדרס. פיונה היא דמות האנטגוניסט הראשית בסרט.
הטינה (2020) > סם לנדרס

מצב: מת.
גזע: בן אדם (לשעבר) / רוח נקמנית.
שחקן:
דייוויד לורנס בראון (הטינה 2020).
סם לנדרס הוא בעלה של פיונה ואביה של מלינדה ומתגורר בעיירה בפנסילבניה עם בתו מלינדה. כאשר פיונה חוזרת מיפן, היא מביאה איתה את הקללה של משפחת סא'אקי הגורמת לה לרצוח את סם ואת מלינדה. בעקבות הרצח, סם חוזר בתור רוח נקמנית ובמהלך הסרט הוא מפחיד את לורנה מודי וגורם לה להתנגש עם רכבה בעץ, דבר המוביל למותה.
הטינה (2020) > מלינדה לנדרס

מצב: מתה.
גזע: בת אדם (לשעבר) / רוח נקמנית.
שחקנית:
זואי פיש (הטינה 2020).
מלינדה לנדרס היא בתם של פיונה וסם לנדרס ומתגוררת בעיירה בפנסילבניה עם אביה בזמן שאמה עובדת בתור מטפלת בטוקיו. בעקבות חזרתה של אמה יחד עם הקללה, מלינדה מוטבעת באמבטיה על ידי פיונה וחוזרת כרוח נקמנית. מלינדה לא הרגה אף דמות במהלך הסרט ודמותה מזכירה את רוחו של טושיו סא'אקי. היא מתקיפה את מולדון במהלך הסרט פעמיים, בשתי הפעמים היא מתחזה לבורק, בנה של מולדון.
הטינה (2020) > פיטר ספנסר

מצב: מת.
גזע: בן אדם.
שחקן:
ג'ון צ'ו (הטינה 2020).
פיטר ספנסר הוא מתווך נדל"ן שנשוי לנינה ספנסר ההריונית. בתחילת הסרט הוא מנסה למכור את בית משפחת לנדרס ומתייעץ עם נינה בנוגע להמשך ההיריון מכיוון שהילד עתיד לסבול ממחלת ALS. פיטר נכנס לבית משפחת לנדרס ופוגש במלינדה (המופיעה בפניו כילדה חיה ולא כרוח) ובהמשך בגלל הקללה הוא רוצח את נינה ומוצא את מותו בטביעה באמבטיה.
הטינה (2020) > נינה ספנסר

מצב: מתה.
גזע: בת אדם.
שחקנית:
בטי גילפין (הטינה 2020).
נינה ספנסר היא אשתו ההריונית של פיטר ספנסר וכמוהו גם היא מתווכת נדל"ן. בתחילת הסרט היא מנסה למכור ביחד עם בעלה את בית משפחת לנדרס ובמהלך הסרט מתייעצת איתו אודות גורל ילדם, העתיד לסבול ממחלת ALS. מפני שפיטר נחשף לקללה, הוא הורג את נינה במטבח הבית שלהם.
הטינה (2020) > הבלש וילסון

מצב: לא ידוע.
גזע: בן אדם.
שחקן:
ויליאם סדלר (הטינה 2020).
הבלש וילסון הוא שותפו לשעבר של הבלש גודמן. בעקבות חקירת רצח משפחת לנדרס, הוא נכנס לבית (בניגוד לגודמן שהחליט לא להיכנס) ולכן מקולל בקללה השוררת בו. הקללה גורמת לו לאבד את שפיותו בהדרגה ובמהלך הסרט הוא מנסה להתאבד עם אקדחו, אך ניצל ומאושפז בבית חולים פסיכיאטרי. וילסון יוצר קשר עם הבלש נאקאגאווה מיפן ומגלה שהקללה עברה יחד עם פיונה לנדרס מטוקיו. במהלך הסרט, הבלשית מולדון נפגשת איתו בבית החולים והוא מספר לה על הקללה ולבסוף עוקר לעצמו את עיניו במטרה לא לראות יותר את הרוחות. לא ידוע מה עלה בגורלו בסוף הסרט.
הטינה (2020) > בורק

מצב: חי.
גזע: בן אדם.
שחקן:
ג'ון ג'יי הנסן (הטינה 2020).
בורק הוא בנה הצעיר של הבלשית מולדון שהתייתם מאביו שלושה חודשים לפני תחילת הסרט בגלל מחלת הסרטן. לו ולאמו יש קשר מאוד קרוב ושניהם חולקים אמרה לפיה אם הם פוחדים הם צריכים לעצום את העיניים ולספור עד חמש. בסוף הסרט מולדון מביאה אותו ביחד איתה לבית משפחת לנדרס ומצווה עליו לחכות לו לה בחוץ בזמן שהיא שורפת את הבית, אך מולדון רואה את בורק נמצא בתוך הבית ומבינה שהוא מלינדה ולא בורק האמיתי (בעקבות אותה אמרה קבועה שלהם שמלינדה לא זכרה). במהלך הסרט מלינדה מתחזה אליו פעמיים, אך הוא עצמו ככל הנראה ניצל מהקללה כי לא היה בבית מעולם.
הטינה (2020) > פיית' מאתיסון

מצב: מתה.
גזע: בת אדם.
שחקנית:
לין שייה (הטינה 2020).
פיית' מאתיסון היא אישה מבוגרת הסובלת משיטיון ומחלה סופנית. פייט עוברת יחד עם בעלה ויליאם לבית משפחת לנדרס ב-2005 ובעקבות המעבר, היא מקוללת בקללה השוררת בבית ולעיתים נראית משחקת "קו קו" עם רוחה של מלינדה. בעקבות מצבה, ויליאם מזעיק את לורנה מודי, יועצת המתות חסד על מנת שתעזור לפיית "לסיים בדרכה שלה", אך מפני שפיית איבדה את שפיותה בגלל הקללה, לורנה מסרבת לסייע לה. אך למרות זאת, לורנה מחליטה להישאר איתם בבית ולסייע בדרכים אחרות. בסופו של דבר ובעקבות הקללה, פיית רוצחת את ויליאם וכורתת את אצבעות כף ידה. היא מתגלה על ידי מולדון ומועברת לבית חולים, אך מתאבדת בקפיצה מהמדרגות בגלל רוחה של מלינדה.
הטינה (2020) > ויליאם מאתיסון

מצב: מת.
גזע: בן אדם.
שחקן:
פרנקי פייסון (הטינה 2020).
ויליאם מאתיסון הוא בעלה של פיית' העובר להתגורר איתה בבית משפחת לנדרס ב-2005. בעקבות מצבה המחמיר של פיית', ויליאם מזעיק את לורנה מודי על מנת שתעזור לפיית' לסיים את חייה. ויליאם מודע לקללה שקיימת בבית ומאמין שהבית הוא מעין "שער" שדרכו רוחות המתים יכולות לתקשר עם החיים, בכך הוא מאמין שהוא יוכל להמשיך לתקשר עם פיית' לאחר מותה. בסופו של דבר פיית' הורגת אותו ומולדון מוצאת את גופתו בסלון הבית.
הטינה (2020) > לורנה מודי

מצב: מתה.
גזע: בת אדם.
שחקנית:
ג'קי ויבר (הטינה 2020).
לורנה מודי היא יועצת המתות חסד המגיעה לבית משפחת לנדרס ב-2005 בעקבות בקשתו של ויליאם לסייע לפיית' לסיים את חייה, אך בעקבות מצבה הנפשי של פיית' היא מסרבת להמיתה, אך מחליטה בכל זאת להישאר בבית ולעזור בדרכים אחרות. היא נתקלת ברוחה של פיונה לנדרס ומגלה מויליאם שהוא מודע לקללה בבית. יום לאחר מכן היא מגלה שפיית' רצחה את בעלה ובורחת מהבית באימה, אך במהלך נסיעתה היא מותקפת על ידי רוחו של סם לנדרס ומתנגשת בעץ, ובכך נהרגת. גופתה מתגלה רק ב-2006 על ידי הבלשים מולדון וגודמן ומציאת גופתה מדרבן את הבלשית מולדון להגיע לבית משפחת לנדרס. נרמז שהרשויות הפדרליות מחפשות אחר לורנה, דבר המרמז שעבודתה בתור יועצת המתות חסד היא לא חוקית.
הערות שוליים

↑  Mar, Ju-On Wiki (באנגלית)
↑  I Like Horror Movies: The Grudge (2004), web.archive.org, ‏2013-05-21
↑  :: rogerebert.com :: reviews, web.archive.org, ‏2005-02-17
↑  The Grudge (2004) Deleted Scene 14. The Police Station, נבדק ב-2022-07-16
↑  Detective Igarashi, Ju-On Wiki (באנגלית)
↑  What is a ‘jiko bukken’ property?, JAPAN PROPERTY CENTRAL, ‏2011-12-07 (באנגלית אמריקאית)
↑  The Grudge (2004) Deleted Scene 8. A Gruesome Discovery, נבדק ב-2022-07-16
↑  Suzuki, Ju-On Wiki (באנגלית)
↑  The Grudge (2004) Deleted Scene 6. GO AWAY, נבדק ב-2022-07-16
1 2  The Grudge 2 (2006) Deleted Scene 5 - "Alternate Ending & Epilogue", נבדק ב-2022-07-16
↑  Mrs. Davis, Ju-On Wiki (באנגלית)
↑  The Grudge / Trivia, TV Tropes
↑  Brenda, Ju-On Wiki (באנגלית)
השחקנית טאקאקו פוג'י (אנ') גילמה את דמותה של קיאקו בסרטים "הטינה" ו-"הטינה 2".
השחקנית שרה מישל גלר קיבלה שבחים על גילומה של קרן דייוויס.
השחקנית קיידי סטריקלנד לוהקה לסרט לאחר שהמפיקים התלהבו ממשחקה בסרט "אנקונדה: המצוד אחר סחלב הדמים"
אמבר טמבלין הופיעה בעבר בסרט "הצלצול" שגם הוא עצמו עיבוד אמריקאי לסרט יפני בשם "רינגו".
אריאל קאבל זכתה לשבחים על משחקה בסרט והייתה מועמדת לפרס "Teen Choice Award" על תפקידה בתור אליסון פלמינג.
אף על פי שהסרט קיבל ביקורות מעורבות, שוני סמית' קיבלה שבחים על משחקה בסרט.
זו הופעתה הראשונה של מרינה סירטיס בסרט אימה.
בנוסף למשחקו בסרט זה, דמיאן ביצ'יר הופיע בסרט "הנזירה" שהוא חלק מהיקום הקולנועי של "לזמן את הרוע".
בנוסף למשחקה בסרט זה, לין שייה שיחקה בעבר בסדרת סרטי האימה "הרוע שבפנים"
וולגוגרד

ווֹלגוֹגרָד (ברוסית: Волгогра́д, ‏האזנהקובץ:Ru-Волгоград.oga‏Ⓘ‏ "עיר הוולגה"), שעד שנת 1925 נקראה צָאריצין (Цари́цын) ובשנים 1925–1961 נקראה סטָלינגרד (Сталингра́д), היא עיר מרכזית ברוסיה השוכנת על גדות נהר הוולגה ומשמשת כמרכז תעשייתי גדול. העיר משמשת גם כבירה המחוזית והעיר הגדולה של מחוז וולגוגרד. וולגוגרד שוכנת על גדותיו המערביות של נהר הוולגה, ומכאן שמה. אורכה של העיר מצפון לדרום הוא 80 קילומטר.
בעיר זו ובסביבתה התחולל קרב סטלינגרד, שהיה אחד הקרבות העקובים מדם והמכריעים במלחמת העולם השנייה.
העיר היא מרכז תעשייתי ותחבורתי חשוב. בתחילת שנת 2010 הורחב שטחה במקצת, וכתוצאה מכך מונה מאז אוכלוסיית העיר מעל מיליון תושבים. בעיר חמש אוניברסיטאות ומוסדות נוספים להשכלה גבוהה.
היסטוריה

האזור עבר לשליטת נסיכות מוסקבה בשנת 1556 עם כיבוש של חאנות אסטרחן. העיר נוסדה ב-2 ביולי 1589, אם כי קיים תיעוד כבר משנת 1579 אודות פלוגה בת 50 חיילים ששמרה על הדרכים בעונות הקיץ.
עד 1925 נקראה העיר צאריצין (ברוסית: Царицын, ‏האזנהקובץ:Ru-Tsaritsyn.ogg‏Ⓘ‏), ועד 1961 נקראה סטָלינגרד (ברוסית: Сталинград, ‏האזנהקובץ:Ru-Сталинград.oga‏Ⓘ‏), על שמו של יוסיף סטלין, מנהיג ברית המועצות.
היסטוריה > צאריצין

בשנת 1670 נכבשה העיר על ידי מורדים קוזאקים בהנהגתו של סטפן ראזין, ופעם נוספת (שנת 1774) בהנהגתו של ימליאן פוגצ'וב. מיקומה האסטרטגי בדרום רוסיה על נהר הוולגה הפך אותה לעיר נמל חשובה במהלך המאה ה-19. בשנת 1862 חוברה העיר למסילת רכבת, אמצעי התחבורה מודרני באותם ימים, מה שסייע לפריחתה. בסוף המאה ה-19 חיו בעיר כ-85 אלף בני אדם. בשנת 1872 נבנה התיאטרון הראשון בעיר, ובשנת 1907 הקולנוע הראשון.
במהלך מלחמת האזרחים ברוסיה הייתה צאריצין תחת שליטה של הסובייטים החל מנובמבר 1917. בשנת 1918 כותרה העיר על ידי כוחות הצבא הלבן בהנהגתו של הטמאן פיוטר קרסנוב. שלוש התקפות שלהם נהדפו על ידי הצבא האדום. בשנת 1919 העיר נכבשה על ידי הצבא הלבן בהנהגתו של אנטון דניקין שהחזיקו בה עד שנת 1920. בשנת 1925 הוחלף שמה לסטלינגרד על שמו של יוסיף סטלין.
היסטוריה > סטלינגרד

בתקופת שלטונו של סטלין בברית המועצות הפכה העיר לעיר תעשייה ותחבורה גדולה וחשובה. בשנת 1930 החל לייצר את תוצרתו מפעל הטרקטורים שהיה בין פרויקטי הדגל של תוכנית החומש הראשונה ותרם רבות לפיתוח העיר. העיר הותקפה בעוצמה על ידי הנאצים במהלך מלחמת העולם השנייה. מתקפה ששיאה הגיע בשנת 1942, כאשר הנאצים נכנסו אל תוך העיר, השתלטו כמעט על כולה חרף התנגדות סובייטית עיקשת ושם, לאחר שכותרו מבחוץ ועברו קרבות קשים, הובסו באחד הקרבות החשובים והעקובים מדם במלחמה, קרב סטלינגרד.
לאחר מפלתם של הגרמנים בקרב, סטלינגרד הפכה לעיר גיבורה. בשנת 1967 נבנה פסל אמא מולדת על גבעת מאמייב, האתר החשוב והעקוב מדם במלחמה. הפסל, המנציח את הקרב הקשה, מתנשא לגובה 52 מטרים ובזמנו היה הפסל הגבוה בעולם.
היסטוריה > וולגוגרד

כחלק מהצעדים לדה-סטליניזציה ולצמצום פולחן האישיות של סטלין, החליטה ממשלת חרושצ'וב על שינוי השם ל"וולגוגרד" ("עיר הוולגה") ב-1961. מאז סופג הצעד ביקורת ובתקופת קונסטנטין צ'רניינקו ובשנות שלטונו של פוטין הוצע להשיב לעיר את שמה הסטליניסטי, זכר לקרב העקוב מדם. עם זאת, חרף תמיכה עממית, שינוי השם אינו זוכה לתמיכה רחבה בקרב הממשל הרוסי.
במאי 2007, בבחירות לראשות העיר ניצח המועמד הקומוניסטי רומן גרבניקוב, שהפך לראש העיר הצעיר ביותר ברוסיה (בן 32 בהיבחרו).
בינואר 2013 החליטה מועצת העיר על שינוי שם העיר ל"סטלינגרד" למשך שישה ימים בשנה, כאמצעי להנצחת גבורתה של העיר בקרב סטלינגרד וגבורתה של רוסיה במלחמת העולם השנייה, בתאריכים: 2 בפברואר (סיום קרב סטלינגרד), 9 במאי (יום הניצחון), 22 ביוני (תחילת מבצע ברברוסה), 23 באוגוסט (תחילת קרב סטלינגרד), 2 בספטמבר (הניצחון על יפן), 19 בנובמבר (תחילת מבצע אורנוס). בנוסף, כ-50,000 איש חתמו על כתב עתירה לנשיא רוסיה, בבקשה לשנות את שם העיר באופן קבוע ל"סטלינגרד".
היסטוריה > וולגוגרד > העיר כיעד לפיגועי טרור

כאחת הערים הגדולות ביותר בדרום רוסיה, סמוך לחבלי צ'צ'ניה ודאגסטן, העיר מהווה יעד לארגוני טרור מוסלמים מצ'צ'ניה ואינגושטיה. כך למשל, ב-24 באוגוסט 2004 מטוס מדגם טופולב Tu-134 של טיסה 1353 של וולגה-אוויה אקספרס יצא ממוסקבה לוולגוגרד אך התפוצץ באוויר והתרסק כתוצאה מהתפוצצות מחבלת מתאבדת. 34 נוסעים ותשעה אנשי צוות נהרגו. באותו היום טיסה של חברת סיביר איירליינס שיצא לסוצ'י התפוצצה וכל 46 האנשים שהיו במטוס נהרגו.
ב-21 באוקטובר 2013, קציני ביון רוסיים דיווחו כי מחבלת מתאבדת התאבדה באוטובוס נוסעים בעיר תוך שהיא הורגת 5 אנשים ופוצעת עוד 17 אחרים. יום למחרת דווח על זיהויה של המחבלת כ"אלמנה השחורה", ניידה אסייאלובה, מדאגסטן.
ב-29 בדצמבר התאבדה מחבלת מתאבדת בתחנת הרכבת וולגוגרד 1, סמוך לעמדת הבידוק הביטחוני, והרגה 16 אזרחים. יום לאחר מכן, התפוצץ מחבל מתאבד בטרוליבוס בעיר, מותיר מאחוריו הרס ו-15 אזרחים הרוגים.
כלכלה

וולגוגרד המודרנית נשארה עיר תעשייה חשובה. בעיר ישנם מפעלים רבים לזיקוק נפט, ספנות, תעשיית פלדה, יצור אלומיניום, מפעלים ליצור כלי רכב ועוד. מעט צפונית לעיר שוכנת תחנת כוח הידרואלקטרית וולגה שהיא הגדולה באירופה לייצור חשמל ממים.
תחבורה

וולגוגרד היא צומת דרכים חשוב לרכבות. העיר מחוברת דרך מסילת ברזל למוסקבה, סראטוב, אסטרחן, הקווקז, סיביר, אוקראינה ושאר אירופה. תעלת הוולגה-דון מוסיפה לחשיבותה של העיר מבחינת ספנות. התעלה מחברת את שני הנהרות הגדולים: הוולגה והדון בתעלה יכולות לעבור ספינות עם מטען של עד 5,000 טונות.
כביש 40 האירופאי, הכביש הארוך באירופה שמתחיל בקאלה, צרפת ומסתיים בעיר רידר, קזחסטן עובר דרך וולגוגרד. גם כביש R22 המחבר את מוסקבה לים הכספי עובר בעיר. נמל התעופה הבינלאומי וולגוגרד משרת את כל תושבי האזור ומציע טיסות לרוב הערים הגדולות של רוסיה ומספר ערים באירופה.
ספורט

בין הקבוצות המשחקות בעיר ניתן למנות את אולימפיה וולגוגרד ורוטור וולגוגרד המשחקות בליגה הרוסית השנייה בכדורגל ואת דינמו וולגוגרד, קבוצת נשים בכדוריד. וולגוגרד אירחה משחקים במסגרת מונדיאל 2018, ולצורך כך נבנה בעיר אצטדיון וולגוגרד ארנה.
| קבוצה | ליגה | ספורט |
| --- | --- | --- |
| אולימפיה וולגוגרד | הליגה הרוסית השנייה | כדורגל |
| רוטור וולגוגרד | הליגה הרוסית השנייה | כדורגל |
| דינמו וולגוגרד | ליגה רוסית בכירה | כדוריד נשים |
| ספרטק וולגוגרד | ליגה רוסית בכירה | כדורמים |
הקהילה היהודית

צאריצין הייתה מחוץ לתחום המושב, אבל התפתחה בה קהילה יהודית של בעלי מלאכה, משוחררי צבא ניקולאי וסוחרים סיטונאיים שעסקו בעיקר בסחר דגים, נפט וקרסין. היהודים התרכזו בעיקר בשכונה מעבר לנהר צאריצין, בה הוקם בית כנסת שהנציח את נס הצלת הצאר אלכסנדר השלישי ב-1888. בקהילה היו כ-150 חברי ההסתדרות הציונית והייתה בה פעילות ציונית רבה. בתחילת המאה ה-21 שופץ בין כנסת ישן שנהרס במלחמת העולם השנייה.
ערים תאומות

לוולגוגרד ישנה ברית ערים תאומות עם ערים רבות באירופה אשר כמוה, גם הן הותקפו על ידי הנאצים בימי מלחמת העולם השנייה ותושביה עמדו איתנים מול ההתקפות. ערים כגון קובנטרי, אוסטרבה, לייז' ועוד.
בריטניה קובנטרי, בריטניה (מ־1943)
צ'כיה אוסטרבה, צ'כיה (מ־1948)
פינלנד קמי, פינלנד (מ־1953)
בלגיה לייז', בלגיה (מ־1959)
צרפת דיז'ון, צרפת (מ־1959)
מצרים פורט סעיד, מצרים (מ־1962)
הודו צ'נאי, הודו (מ־1966)
יפן הירושימה, יפן (מ־1972)
גרמניה קלן, גרמניה (מ־1988)
גרמניה  קמניץ, גרמניה (מ־1988)
ארצות הברית קליבלנד, ארצות הברית (מ־1990)
קנדה טורונטו, קנדה (מ־1991)
הרפובליקה העממית של סין צ'נגדו, הרפובליקה העממית של סין (מ־1994)
הרפובליקה העממית של סין ג'ילין, הרפובליקה העממית של סין (מ־1994)
ארמניה ירוואן, ארמניה (מ־1998)
סרביה קרושבץ, סרביה (מ־1998)
בולגריה רוסה, בולגריה (מ־2001)
ארצות הברית  אורלנדו, ארצות הברית (מ־2008)
אזרבייג'ן באקו, אזרבייג'ן (מ־2008)
הערות שוליים

↑  ג'ים היינץ, חממה לגידול מחבלים. אימת הקווקז ברוסיה, באתר ynet, 30 בדצמבר 2013
↑  רוסיה: עיר אחת, פיגוע שני ביממה
↑  וולגוגרד זקוקה לרוח סטלינגרד
↑  נטשה מוזגוביה, נטשה מוזגוביה‏, הקרב על וולגוגרד: סטלינגרד של פוטין - וואלה חדשות, באתר וואלה, 30 בדצמבר 2013
↑  דיאנה בחור-ניר, התרסקות המטוסים ברוסיה: שני ישראלים בהרוגים, באתר ynet, 24 באוגוסט 2004
↑  פיגוע טרור ברוסיה: 5 נהרגו בפיצוץ באוטובוס, באתר ynet, 21 באוקטובר 2013
↑  א. טשיגירינסקי, צאריצין, המליץ, 17 בנובמבר 1902
| --- | --- |
בקרת זהויות :  NLI: 987007548029005171  BNE: XX457360  BnF: cb119577502 (data)  GND: 4079377-1  LCCN: n81011156  MusicBrainz: b4c32e0f-718e-4370-945c-2a859dd69ab2  NARA: 10045057  NKC: ge311214  SUDOC: 027564096  VIAF: 239459316   WorldCat (עם VIAF): 239459316 
↑  נתוני שירו הססטסיטקה הפדלי, 2024
מבנה מינהל מחוז וולגוגרד והדומה המחוזית של וולגוגרד, בעבר מטה סניף המפלגה הקומוניסטית של וולגוגרד
אמא מולדת
תחנת הרכבת וולגוגרד 1, לאחר הפיצוץ בדצמבר 2013
וולגוגרד ארנה
דלקת חוליות מקשחת

| --- | --- |

עמוד שדרה פגוע, שני הדיסקים הבין חוליתיים התחתונים התגרמו והתנועה במפרקים המתאימים אבדה.
 תחום:  ראומטולוגיה 
 תסמינים:  chronic secondary musculoskeletal pain 
 טיפול:  sulindac  golimumab  מתוטרקסט  אדלימומאב  רמיקייד  ustekinumab  סלקוקסיב  סקוקינומאב  etanercept  דיקלופנק  certolizumab pegol  נפרוקסן  אפרמילסט  פירוקסיקאם  איבופרופן 
 קישורים ומאגרי מידע
 eMedicine:  386639 
 MeSH:  D013167
 
דלקת חוליות מקשחת (בלטינית Ankylosing spondylitis) היא מחלה דלקתית כרונית הפוגעת במפרקי עמוד השידרה. המחלה מופיעה בשיעור גבוה יותר בגברים ומלווה בקשיי תנועה ופגיעות מפרקתיות. על פי רוב, המחלה אינה נשארת בתחום מפרקי עמוד השדרה בלבד ופוגעת במערכות גוף נוספות, למשל, בכלי דם, בריאות, בראייה ובמערכת העיכול.
מחלה זו היא חלק מקבוצת מחלות הקרויות Spondiloarthropathies (מחלות של חוליות עמוד השדרה), הכוללות מרכיב גנטי. כתוצאה מהתאחות של חוליות יש קשיחות מלאה של עמוד השדרה, מצב הקרוי: Bamboo spine. בעבר המחלה נקראה "מחלת בכטרב" על שם ולדימיר בכטרב, רופא רוסי שחקר אותה.
כ-90% מהחולים במחלה זו מאופיינים בגנוטיפ HLAB27, הכולל לפחות כ-40 אללים, אשר רק חלק מהם קשורים להתפתחות המחלה. בכל מקרה, הוכח כי המחלה אינה גנטית טהורה וכי יש צורך בהשפעה סביבתית על מנת שתפרוץ.